**កិច្ចសម្ភាសរបស់អ៊ុំឈ្មោះ លាប គង់**

ក៖ អ្នកសម្ភាសន៍ឈ្មោះ​ ហេង សុជីវី ខ៖ អ្នកដែលត្រូវគេសម្ភាសឈ្មោះ លាប គង់

ក៖ ចាស! ជាដំបូងជំរាបសួរអ៊ុំ!

ខ៖ ចាស! ជំរាបសួរកូន!

ក៖ ចាស! អឺ...អ៊ុំថ្ងៃនេះខ្ញុំមានឪកាសដើម្បីមកសម្ភាសអ៊ុំផ្ទាល់ហើយខ្ញុំធ្វើការស្ម័គ្រចិត្តនៅក្នុហគំរោងរបស់ខាងសាលា BYU និងនៅខាងសហរដ្ឋអាមេរិចហើយគរោងសាលាមួយនិងជួយចងក្រងបង្សប្រវត្តិរបស់ប្រជាជនកម្ពុជាដែលមានវ័យចាប់ពី៣៥ឆ្នាំឡើងអំពីអឺ...ខ្សែរជីវិតរបស់គាត់អំពីរ តើគាត់ធ្លាប់បានជួបនូវបញ្ហាជីវិតអីគេខ្លះ ហើយតើអឺ...គាត់មានប្រវត្តិបែបណាតាំងពីមុនមក ជីដូនជីតាឪពុកម្ដាយរបស់គាត់អីនិងគេចង់ជួយចងក្រងវាទុកនិងអំពីប្រវត្តិរបស់គាត់និងដើម្បីទុកអោយកូនចៅជំនាន់ក្រោយរបស់គាត់និងហើយនិងសាច់ញាតិអីដែរគាត់បានស្គាល់អីអស់និងគេអាចនិងស្ដាប់សំលេងរបស់គាត់អាចស្ដាប់បានណាស់អ៊ុំ ចាស អញ្ចឹងថ្ងៃនិងខ្ញុំមានឪកាលដើម្បីមកសម្ភាសអ៊ុំផ្ទាល់អញ្ចឹងតើអ៊ុំអនុញ្ញាតអោយខ្ញុំធ្វើការសម្ភាសន៍និងធ្វើការថតរូចរបស់អ៊ុំនិងធ្វើការថតសំលេងរបស់អ៊ុំដាក់ចូលទៅក្នុង Website របស់ខាងសាលាដើម្បីអោយខាងក៏ដូចជាកូនចៅសាច់ញាត្តិឫក៏អ្នកណាគេដែលគេអាចនិងចូលស្ដាប់នៅក្នុងWebsite មួយនិងអឺ..គេអាចស្ដាប់សំលេងរបស់អ៊ុំបានដែរឫទេអ៊ុំ?

ខ៖ សួរអំពីរអីគេ?

ក៖ ​អ៊ុំអឺ...យើងធ្វើការួរដែលទាក់ទងជាមួយនិងពង្សប្រវត្តិឈ្មោះអឺ...ទីកន្លែងកំណើតយើងមានសំនួរដែលសួរទាក់ទងទៅនិងអ៊ុំផ្ទាស់និងណាស់!

ខ៖ ចាស!

ក៖ ចាស! អញ្ចឹងយើងជួយចងក្រងពង្សប្រវត្តិរបស់អ៊ុំដើម្បីនិងធ្វើការរក្សារទុកអោយកូនចៅជំនាន់ក្រោយគេបានស្ដាប់!

ខ៖ ខ្ញុំនិងនៅខាងស្រុកពារាំងខេត្តព្រៃវែង!

ក៖ ចាស!

ខ៖ ចាស!

ក៖ ចាសអ៊ុំ! មុនដំបូងអឺ...ខ្ញុំគ្រាន់តែចង់សុំទាក់ទងទៅនិងអឺ...ជាមួយនិងការថតសំលេងហើយនិងរូបមិញនិងអ៊ុំធ្វើការអនុញ្ញាតអោយខ្ញុំថតរូបអឺ...ធ្វើការផុសចូរទៅក្នុង Website របស់ខាងសាលាដែរឫទេបន្ទាប់មកខ្ញុំនិងធ្វើការសួរសំនួរអ៊ុំ!

ខ៖ អត់អីទេថតចុះកូនប៉ុន្តែបើស្រុកកំណើតរបស់ខ្ញុំនៅខាងខេត្តព្រៃវែង​ ស្រុកពារាំង!

ក៖ ចាសអ៊ុំ! ចុះអឺ...អ៊ុំមុនដំបូងនៃការសម្ភាសន៍អ៊ុំថ្ងៃនិងជាថ្ងៃទី៣១ ខែ០៧ ឆ្នាំ២០១៨ ការសម្ភាសន៍មុនដំបូងសុំស្គាល់ឈ្មោះរបស់អ៊ុំ តើអ៊ុំមានឈ្មោះអ្វីដែរ?

ខ៖ ខ្ញុំមានឈ្មោះ លាប គង់!

ក៖ ចាសអ៊ុំ! ហើយទាក់ទងជាមួយឈ្មោះនិងត្រូវជាមួយនិងអត្តសញ្ញាណប័ណ្ណទេអ៊ុំ?

ខ៖ មានអីត្រូវតើ!

ក៖ ចាស! ហើយឈ្មោះហៅក្រៅអ៊ុំមានដែរឫទេ?

ខ៖ អត់មានទេ!

ក៖ អញ្ចឹងឈ្មោះនិងមានតែមួយទេនេះអ៊ុំនេះ?

ខ៖ មានតែមយយនិង!

ក៖ តើឈ្មោះនិងមានអត្ថន័យយ៉ាងណាដែរសំរាប់អ៊ុំ?

ខ៖ អ៊ុំមាន...ខ្ញុំមិនដឹងមានអត្ថន័យយ៉ាងម៉េចទេប៉ន្តែម៉ែឪរបស់ខ្ញុំគាត់ដាក់ឈ្មោះមកអញ្ចឹងតែម្ដង!

ក៖ អ៎...យើយអឺ...អ៊ុំទាក់ទងជាមួយនិងឆ្នាំនិងអ៊ុំមានអាយុប៉ុន្មានហើយ?

ខ៖ ខ្ញុំនិងហ៎ចូលដល់អាយុហុកសិបបួនឆ្នាំហើយ!

ក៖ អញ្ចឹងអ៊ុំកើតនៅក្នុងឆ្នាំណាដែរ?

ខ៖ មិនដឹងខ្ញុំកើតនៅក្នុងឆ្នាំអីទេនៀក កើតក្នុងឆ្នាំមួយពាន់ប្រាំបួនរយស៊ែសិបប៉ុន្មានទេខ្ញុំនៅក្នុងអត្តសញ្ញាណប័ណ្ណ!

ក៖ ចុះអ៊ុំមានអត្តសញ្ញាណប័ណ្ណទេអ៊ុំ?

ខ៖ ខ្ញុំមាន!

ក៖ ចាស! អញ្ចឹងចាំហើយពីការសម្ភាសន៍ហើយខ្ញុំនិងធ្វើការសុំអត្តសញ្ញាណប័ណ្ណរបស់អ៊ុំដើម្បីដឹងអឺ...ពីអាយុពិតប្រាកដរបស់អ៊ុំអញ្ចឹងទៅណាស់!

ខ៖ ចាស!

ក៖ ចាស! ហើយអឺ...ទាក់ទងជាមួយនិងកន្លែងកំណើតវិញអ៊ុំៗកើតនៅក្នុងកន្លែងណាដែរ?

ខ៖ ខ្ញុំកើតនៅនេះនៅស្រុកខ្ញុំតែម្ដងនៅស្រុកពារាំងក្នុងខេត្តព្រៃវែង ស្រុកពារាំងនិងតែម្ដង!

ក៖ អញ្ចឹងហ៎អ៊ុំ!

ខ៖ ខ្ញុំឡើងមកនៅនេះក្នុងឆ្នាំប៉ែតសិបប្រាំបូន (ឆ្នាំ១៩៨៩)!

ក៖ អ៎...ហើយអឺ...អ៊ុំសព្វថ្ងៃនិងអ៊ុំមកស្នាក់នៅភ្នំពេញនៅទីតាំងណាដែរ?

ខ៖ ខ្ញុំអត់មាននៅទីតាំងណាទេខ្ញុំចេញមកពីស្រុកមកខ្ញុំមកធ្វើការងារខ្ញុំនៅក្រពេកនៅស្រុកស្រែនិងបន្ទាប់មកមកក្រពេកមករកស៊ីនៅភ្នំពេញមកធ្វើជាជាងសំណង់មកធ្វើជាកម្មករសំណង់ មកធ្វើជាកម្មករសំណង់ក្នុងមួយថ្ងៃបានតែប្រាំរយរៀលទេយកទៅចាយសាមសិបរៀលយកទៅចាយម្ដងមួយរៀកៗ!

ក៖ ចាសអ៊ុំ! អូ...

ខ៖ ហើយៗដល់តែពេលបានអញ្ចឹងទៅក៏មករស់នៅភ្នំពេញមកគាត់មានគ្រួសារមួយហើយគាត់ក៏ស្លាប់ទៅ!

ក៖ ចាស!

ខ៖ ចាស!

ក៖ ចាសអ៊ុំ! ហើយអឺ...គាត់គ្រួសាររបស់អ៊ុំនិងអ៊ុំប្រុសគាត់មានឈ្មោះអ្វីដែរ?

ខ៖ អឺ...គាត់ឈ្មោះសៅ ក៏ប៉ុន្តែគាត់បានស្លាប់ហើយ!

ក៖ អ៊ឹម...ចុះកាលនិងអ៊ុំរៀបការដោយស្រលាញ់គ្នាឫក៏ឪពុកម្ដាយជាអ្នករៀបចំទុកដាក់អោយ!

ខ៖ ចាស!

ក៖ ឪពុកម្ដាយជាអ្នករៀបចំទុកដាក់អោយហ៎អ៊ុំ?

ខ៖ កាលជំនាន់ប៉ុលពតមានបានរៀបការអីត្រឹមត្រូវទេប៉ុលពតចាប់ដាក់ៗអោយទៅទេ!

ក៖ អ៊ឹម...អញ្ចឹងពេលកាលអ៊ុំរៀបការនិងគឺពេលជំនាន់ប៉ុលពតគេអត់មានហែជំនួនទេអីណាទេអ៊ុំ?

ខ៖ អត់មានទេក្នុងជំនាន់ប៉ុលពតការម្ដងហាសិបគូរដប់គូរម្ភៃគូរ!

ក៖ អ៊ឹម...និងហើយត្រូវហើយអ៊ុំ!

ខ៖ គ្មានបានរៀបការទេប៉ុលពតធ្វើបាបពេញមួយផ្ទះ!

ក៖ អញ្ចឹងអ៊ុំមានកូនដែលឫទេ?

ខ៖ កូនខ្ញុំមានពីរនាក់ៗប៉ុន្តែកូនប្រុសពីរនាក់និងក៏ខ្វិនហើយក៏ស្លាប់អស់ហើយ​កូនខ្ញុំនិងខ្វិនទាំងពីរនាស់!

ក៖ ចាសអ៊ុំ!

ខ៖ ស្លាប់អស់ហើយហើយកូនខ្ញុំវេទនានិងកូនខ្វិននិងតែម្ដងទំរាំតែវាផុតទៅនៅបំរើកូនរហូតតតែផុតៗនៅនិងខ្លួននិង!

ក៖ ចាស!

ខ៖ ស្លាប់នៅអាយុប៉ុន្មានទេនៅអាយុប្រាំបី...ម្ភៃពីរ ម្ភៃប្រាំបី ពីរនាក់និងស្លាប់អស់ហើយ!

ក៖ កូនស្រីប៉ុន្មាននាក់ប្រុសប៉ុន្មាននាក់ដែរអ៊ុំ?

ខ៖ កូនប្រុសទាំងពីរនិងខ្វិននិង!

ក៖ គូរអោយសោកស្ដាយគាត់អញ្ចឹងតាំពីរកំណើតហ៎អ៊ុំ?

ខ៖ ចាស! អត់ទេវាធំហើយ!

ក៖ គាត់កើតជំងឺអីមែនអ៊ុំ?

ខ៖ គេហៅថាជំងឺពោរិយោស្វិតៗដៃស្វិតជើង!

ក៖ អ៊ឹម...គាត់មានអាយុប្រហែលជាប៉ុន្មានទៅអ៊ុំ?

ខ៖​ គ្នាអឺ...ដែលងាប់ទៅអាបងមានអាយុម្ភៃឆ្នាំអាប្អូនមានអាយុម្ភៃប្រាំបីឆ្នាំស្លាប់!

ក៖ អ៊ឹម...សោកស្ដាយមែនទែនហើយគាត់ទាំងអស់គ្នាទាំងពីរនាក់និងគាត់បាន!

ខ៖ ទាំងពីរនាក់និង!

ក៖ គាត់ទាំងពីរនាក់និងអ៊ុំមានបានយកគាត់ទៅពេទ្យទៅអីទេបានជាអញ្ចឹង?

ខ៖ យកទៅពេទ្យនៅពេទ្យសម្ដេងឪ!

ក៖ តែនៅតែអត់ព្យាបាកគាត់អត់ជា!

ខ៖ យកទៅពេទ្យនិងជំងឺនិងវាស្វិតដៃស្វិតជើងអត់ជាទេខ្វិននិង!

ក៖ អ៊ឹម...ចាស អ៊ឹម...សោកស្ដាយណាស់អ៊ុំហើយអ៊ុំមានបងប្អូនប៉ុន្មាននាក់ដែរអ៊ុំ?

ខ៖ ខ្ញុំមានបងប្អូនមានគ្នាបួននាក់នៅស្រែពីរនាក់នៅនៅនិងពីរនាក់មករស់នៅនិង!

ក៖ គាត់មានឈ្មោះអ្វីដែរ?

ខ៖ អ៊ឹម...

ក៖ គាត់មានឈ្មោះអ្វីខ្លះទៅអ៊ុំ?

ខ៖ មានឈ្មោះយន់!

ក៖​ ចាស! អឺ...បងប្អូនរបស់អ៊ុំមានគ្នាបួននាក់ហីអ៊ុំ!

ខ៖ មានគ្នាបួននាក់!

ក៖ ចាស! ស្រីប៉ុន្មាននាក់ហើយប្រុសប៉ុន្មាននាក់?

ខ៖ មានប្រុសពីរស្រីពីរ!

ក៖ ចាស! ហើយអ៊ុំជាកូនទីប៉ុន្មានដែរអ៊ុំ?

ខ៖ ខ្ញុំនិងហើយបងគេ!

ក៖ អ៊ុំជាកូនទីមួយ!

ខ៖ ចាស!

ក៖ ចាស! អញ្ចឹងអ៊ុំនិងបងប្អូនរបស់អ៊ុំមានឈ្មោះអីគេខ្លះដែរឈ្មោះប្អូនៗរបស់អ៊ុំបីនាក់ទៀត?

ខ៖ បន្តាប់មកមានឈ្មោះយ៉ុង ភេទស្រី យ៉ុងហើយបន្ទាប់មកទៀតឈ្មោះ យ៉ន ឈ្មោះយ៉ន ហើយបានឈ្មោះ យ័ន!

ក៖ អ៎...

ខ៖ ចាស!

ក៖ ហើយគាត់ទាំងអស់គ្នានិងអ៊ុំដូចជាអ៊ុំមានការចងចាំរឿងអីគេខ្លះជាមួយនិងពួកគាត់ទាំងអស់គ្នានិង?

ខ៖ អត់ដឹងដែរអូនវានៅស្រែឯនោះ!

ក៖ ចាស! អឺ...ដូចជាបងប្អូនរបស់អ៊ុំឥឡូវនិងគាត់អញ្ចឹងគាត់ធ្វើអីគេហើយគាត់មានមុខរបរអ្វីគេដែរអ៊ុំ?

ខ៖ មានមុខរបរអីទេកូនអើយ...នៅតែវត្តនៅនិងទាំងអស់គ្នានិងនេះវា!

ក៖ អញ្ចឹងទេហ៎អ៊ុំ!

ខ៖ ចាស!

ក៖ ចាស! ហើយ...

ខ៖ សុទ្ធតែអ្នកក្រមករស់នៅក្នុងវត្ត!

ក៖ បងប្អូនរបស់អ៊ុំគាត់មានស្រីប៉ុន្មាននាក់ប្រុសប៉ុន្មាននាក់?

ខ៖ បងប្អូនរបស់ខ្ញុំមានស្រីពីរនាក់ប្រុសពីរនាក់!

ក៖ កាលនៅក្មេងៗអ៊ុំមានការចងចាំបានលេងអីគេខ្លះដែរជាមួយគ្នាកាលនៅក្មេងៗ?

ខ៖ គ្មានបានលេងអីគេខ្លះទេកាលជំនាន់ប៉ុលពងនៅចាំគោចាំអីនិងប៉ុលពតប្រើអោយរែកដីរែកអីនិង ហើយអោយស្ទូងដកអីនិងមានអី!

ក៖ អញ្ចឹងកាលនិងអឺ...អ៊ុំហើយនិងឪពុកម្ដាយរបស់អ៊ុំអីនិងគេជំលៀសទៅណាដែរ កាលប៉ុលពតនិងហ៎អ៊ុំ?

ខ៖ នៅនិងស្រុក!

ក៖ នៅស្រុកអត់មានបានទៅណាទេ!

ខ៖ នៅស្រុកនិងអត់មានបានទៅណាទេ!

ក៖ នៅខាងណាដែរស្រុកនិងអ៊ុំ?

ខ៖ នៅខាងខេត្តព្រៃវែងស្រុកស្រុកពារាំង!

ក៖ នៅក្នុងភូមិអីដែរអ៊ុំ?

ខ៖ នៅក្នុងភូមិព្រៃឈ្នៀត!

ក៖ ចាស! ហើយកាលនិងគេប្រើអោយអ៊ុំធ្វើអ្វីខ្លះដែរ?

ខ៖ កាលប៉ុលពតហ៎?

ក៖ ចាស!

ខ៖ យី...ខ្ញុំដើរមួយចង់រែកដីរែកជីហើយដើរទៅទាក់ម៉ងចងពូជហើយនិងលោកប្រព័ន្ធភ្លឺស្រែធ្វើត្រីប្រហុកធ្វើគ្រប់តែកន្លែងនិងស្រេចតែវាប្រើអោយដាំបាន ដាំបាយនៅក្នុងសហករ!

ក៖ ចាសអ៊ុំ! ចុះកាលនិងដូចជាគេវៃធ្វើបាបអ៊ុំអីនិងទេ?

ខ៖ អូ...រឿងធ្វើបាននិងកូនអើយ...វាអោយយើងស៊ីតែបបរនិងប៉ុលពតនោះ!

គ៖ គ្នានបាយអីអោយទេវាបបរលាយស្លឹកឈឺអោយស៊ីនិង!

ក៖​ អ៊ុំធ្វើការនិងគេអោយដេកបានប៉ុន្មានម៉ោងដែរ?

ខ៖ វាជំនាន់ប៉ុលពតនិងគ្រាន់តែថាវាមិនចេះនិយាយពីណាទៅណាប៉ុន្តែបើរឿងស៊ីបាយវិញចង់ស៊ីបាយវាអោយស៊ីតែបបរទេ!

ក៖ អ៊ឹម...

ខ៖ ហើយដេកក៏អញ្ចឹងដែរគ្មានពេលណាដេកទេវាធ្វើការរហូត!

គ៖ បើវាធ្វើបានយ៉ាងនេះវៃបើដេកនិងមានខ្មោចនិងសឹងតែបាក់កណ្ដាល!

ក៖ ​អ៊ឹម...ចាស ហើយចុះកាលនិងអ៊ុំមានបានឃើញប៉ុលពតយកមនុស្សទៅសំលាប់ចោលនិងភ្នែកទេ?

ខ៖​ ថីមិនឃើញតតែដូចថាពូរបស់ខ្ញុំនិងគាត់កំពុងតែដេកនាំកូននិងដេកកូននៅនិងខ្លួនវាយកយកទៅហៅអាកូនកំពុងតែដេកលក់និងយកឪទៅវៃចោល!

ក៖ អ៊ឹម...

គ៖ បងប្អូននិងគេហៅគេយកទៅវៃ!

ក៖ ចាសអ៊ុំ! អញ្ចឹងកាលសម័យនិងពិបាកខ្លាំងអញ្ចឹងអ៊ុំមានធ្លាប់ឈឺទេអ៊ុំ?

ខ៖ ឈឺក៏មិនដឹងថាទៅពេទ្យនៅណាដែរកូនអើយគ្រាន់តែខ្យល់ចាប់និងកូសតែខ្យល់រួចនិងវាអោយចុះទៅធ្វើការវិញហើយនៅក្នុងជំនាន់ប៉ុលពតគ្មានបានអ្នកណាដេកឈឺទេ!

ក៖ ចាស!

ខ៖ ហើយថ្នាំវានិងថ្នាំវាអីនិងថ្នាំអីថ្នាំគ្រាប់ខ្មៅៗថ្នាំគ្រាប់អាច់ទន្សាយនិង ហើយចេះតែយកមកទៅស៊ីទៅលេបទៅបបរនិងទៅជួនកាលយកទៅប្រព័ន្ធបើនិយាយពីប្រពន្ធភ្លឺស្រែវិញៗ ឈឺនិងក៏អត់មានអង្ករអោយពួកវានិងអត់មានអោយអង្ករយើងយកទៅបបរទេគឺពួកវាយកបាយកកនិងយកទៅបបរ!

ក៖ ចាស!

ខ៖ ហើយរកតែទឹកងូតគ្មានផងងូតតែទឹកវាលស្រែក្ដៅចង់ងាប់!

ក៖ អ៊ឹម...អឺ...អ៊ុំអឺ...អញ្ចឹងសម័យនិងដូចជាក្រុមគ្រួសារអ៊ុំអីនិងនៅជាមួយគ្នាទាំងអស់អត់មានទៅណាទេន៎អ៊ុំ?

ខ៖ ចាស! នៅជុំគ្នាទាំងអស់និង!

ក៖ នៅជុំគ្នាទាំងអស់អញ្ចឹងពេលដាច់ពីប៉ុលមកនិងធ្វើយ៉ាងម៉េចទៅ!

ខ៖ ចាស!

ក៖ ពេលដាច់ពីជំនាន់ប៉ុលពតមកណាស់?

ខ៖ ពេលដាច់ប៉ុលពតនិងមកបានរាងធូរមកដល់សព្វថ្ងៃនិងវារាងធូរគ្រាន់តែថាមានសេរីភាពយើងចង់ស៊ីយើងចង់ចុកអីអស់និងវាអត់ពិបាក!

ក៖ អ៊ឹម...

ខ៖ មកពិបាកតែខ្ញុំទេពីព្រោះឧស្សាមានកូនខ្វិនពីរនិងវានិងទំរាំតែបានកូនស្រាប់ទៅមើលវាសុទ្ធតែថ្នាំអីនិងវាឈឺណាស់លើកដាក់ៗ!

ក៖ អ៊ឹម...ចាសអ៊ុំ! ហើយពេលដែលដាច់មកនិងគ្រួសាររបស់អ៊ុំនៅជុំគ្នាដែលឫទេឫក៏នៅបែកគ្នា?

ខ៖ ចាស!

ក៖ ដូចជាអ៊ុំប្រុសហ៎នៅពេលដែរៗប៉ុលពតរៀបការអោយអ៊ុំរួចហើយអ៊ុំមានគ្រួសារកូនគាត់!

ខ៖ គាត់ស្លាប់ហើយ!

ក៖ គាត់ស្លាប់ដោយសារអ្វីដែរទៅអ៊ុំ?

ខ៖​ គាត់ស្លាប់ដោយសារជំងឺគាត់ឈឺគាត់!

ក៖ ចាស! កាលនិងនៅពេលណាដែរអ៊ុំ?

ខ៖ គាត់ទើបតែស្លាប់នៅពេលឆ្នាំប៉ុន្មានទេនេះ ពីរគាត់ស្លាប់នៅឆ្នាំពីរពាន់ពី (ឆ្នាំ២០០២) អេ...គាត់ស្លាប់នៅឆ្នាំពីរពាន់ពីរ(ឆ្នាំ២០០២) ពីរពាន់គត់ (ឆ្នាំ២០០០)!

ក៖ ចាស! កាលនិងដូចជាអឺ...គាត់ស្លាប់មុននិងកូនៗរបស់អ៊ុំត្រូវទេអ៊ុំ!

ខ​៖ គាត់ស្លាប់មុនកូនៗខ្វិនៗមួយស្លាប់មុនបានមកគាត់!

ក៖ អ៊ឹម...

ខ៖ បានមកគាត់ហើយបានអាខ្វិនក្រោយនិងទើបតែស្លាប់ទើបតែបានប្រាំពីរប្រាំបីឆ្នាំនិងចុះ!

ក៖ ចាស!

ខ៖ ស្លាប់នៅក្នុងវត្តនិង!

ក៖ ចាសអ៊ុំ! កាលនិងអ៊ុំមានការចងចាំអីគេខ្លះដែរ!

ខ៖ ​អ៊ឹម​​​...មានការចងចាំអីទេអូន​ ចាំតែថាប៉ុលពតបានធ្វើបាបនិងអោយប្រពន្ធធ្វើស្រែអោយស៊ីបានគ្មានបានបាយស៊ីទេអោយទៅស្ទូងទៅអីនិង វាអោយយើងទៅស្ទូងទៅអីនិងវាអោយយើងស៊ីតែបបរស្រូវច្រូតដេកនៅចាំវាលនៅស្រែនិងឡានដឹងៗមិនដឹងយកទៅណាទេ!

ក៖ ចាស!

ខ៖ ស្រូវស្រុកខ្ញុំនិងវាច្រើនណាស់!

ក៖ ចាស! អើយ...ឪពុកម្ដាយរបស់អ៊ុំនិងគាត់មានឈ្មោះអ្វីដែរអ៊ុំ?

ខ៖ គាត់មានឈ្មោះនែ៎...ម្ដាយនិងគាត់មានឈ្មោះ ទិត្យ យឹម ឪពុកនិងឈ្មោះអាដែងនែ៎ សៅ លាភ!

ក៖ អ៊ឹម...គាត់សព្វថ្ងៃនិងគាត់មានជីវិតរស់នៅទេអ៊ុំឫក៏គាត់ស្លាប់ហើយ?

ខ៖ គាត់ស្លាប់យូរហើយអូនអើយតាំងពីបានបែកប៉ុលពតមក គ្មានបានអីនិងទេគាត់កំសត់ណាស់ដែរឪពុកម្ដាយរបស់ខ្ញុំនិងនោះ គាត់កំសត់ណាស់គ្មានបានអីហូបឆ្ងាញ់ទេជំនាន់ប៉ុលពតនិងហូបអត់ហូចឃ្លានដល់ពេលដែរបានបែកប៉ុលពតមកគាត់ស្លាប់់!

ក៖ អ៎...ចុះអ៊ុំមានចាំទេថាគាត់កើតនៅក្នុងថ្ងៃខែឆ្នាំណា?

ខ៖ ​អត់បានចាំផងខ្ញុំ!

ក៖ ចុះគាត់កើតនៅឯណាទៅអ៊ុំ?

ខ៖ គាត់កើតនៅស្រុកនិងដែលនិងនៅខាងស្រុកពារាំងនិង!

ក៖ ចាស! ចុះអ៊ុំអឺ...មានដឹងរឿងអីគេខ្លះអំពីរពួកគាត់?

ខ៖ អត់មានដឹងអីទេកូន!

ក៖ ដូចជាកាលនៅពីក្មេងៗអីនិងគាត់មានប្រាប់អ៊ុំអំពីរជីវិតរបស់គាត់ដែរឫទេ?

ខ៖ ជីវិតរបស់គាត់និងគាត់គ្រាន់តែពីតាំងពីរដើមមកគាត់ គាត់រកខោរកអាវគ្មានស្លៀកដូចពីយើងនិងសព្វថ្ងៃនិងទេយើងសព្វថ្ងៃនិងយើងមានខោអាវស្លៀកនិងណាស់ ចាស់ៗពីដើមគាត់មកពីស្ទូងដកវិញមកគាត់នៅប៉ះអាវគាត់នៅបុកអង្ករតែដល់ពេលឥឡូវនេះយើងអត់

មានបានមកបុកអង្ករទេណាស់កាលីមុននិងនៅស្ទូងនៅដកមកដល់ដល់ស្ទូងដកអញ្ចឹងទៅរៀបចំទៅកិនស្រូវអ៎...បុកអង្ករបាននិងតែឥឡូវនិងអត់ទេក្មេងៗឥឡូវនិងវាស្រួលអស់ហើយមានម៉ាស៊ីនទឹកមានម៉ាស៊ីនកិនស្រូវហូបស្រាប់សម័យឥឡូវនេះ!

ក៖ ចាស!

ខ៖​ ចាស៉ពីដើមិនពិបាកគាត់ពិបាកខ្លាំងណាស់!

ក៖ និងហើយអ៊ុំ! កាលនិងឪពុករបស់អ៊ុំគាត់ថ្វើមុខរបរអីគេខ្លះដែរដើម្បីចិញ្ចឹមជីវិត!

ខ៖ គាត់នៅធ្វើស្រែ!

គ៖ យាយឯងនិយាយតែអញ្ចឹងវាម៉េចនិងជឿនិយាយពីសម័យប៉ុលពតអញ្ចឹងក្មេងវាម៉េចនិងជឿ!

ក៖ ចាសអ៊ុំ!

ខ៖ កាលចាស់ពីដើម...!

ក៖ ជឿតើអ៊ុំមានអី!

ខ៖ ពីព្រោះចាស់ៗពីដើមអត់មានខោអាវអញ្ចឹងស្លៀលទេមានតែសំលៀកបំពាកក់កញ្ចាស់និងប៉ះពីរបីបំណៈ!

គ៖ ឥឡូវនិងគេយកដើមធ្វើហើយណាស់ក្មេងឥឡូវនិងណាស់ខោអាវនៅល្អៗដូចកូននេះៗអញ្ចឹងនេះនិងត្រឹមត្រូវវាមានយកទៅរោះអានេះធ្វើល្ហែកអានេះវាល្អអានោះវាល្អៗ!

ក៖ ម៉ូតរបស់គេ (សើច) !

គ៖ យីអាមនុស្សអីក៏អាក្រក់អាក្រីម្លេះណាស់អញ្ចឹងទៅទិញអាកំទប យកមកតែម្ដងទៅហា៎ និងខ្ញុំឧស្សារថាអោយចៅរបស់ខ្ញុំដែរតើ!

ក៖ (សើច) ចាស!

គ៖ អ៊ឹម...

ក៖ ​អើយ...លោកតាអើយឥឡូវវាតាមសម័យកាលរបស់គេហើយ!

គ៖ តាមសម័យអញ្ចឹងៗអារបស់គេចោលធ្វើគ្រិចគ្រួកនិងអញ្ចឹងទៅៗបានតែគេបញ្ឆោតនិងពីព្រោះគេចង់សាកមនុស្សមើលនិងណាស់ តើក្មេងៗស្រណុកថាធ្វើតាមអូ...អាក្មេងៗនេះវាស្រណុកណាស់ធ្វើអោយអាញ់បំផ្លាញជាតិធ្វើអោយអាញ់វៃម៉ែអាញ់ក៏បានវៃឪអាញ់ក៏បានចោលក៏បានដែរបើអាល្អវាមិនយកផង!

ក៖ ចាស!

គ៖ អញ្ចឹងទៅសាកៗទៅខ្ញុំសាកៗហើយតែខ្ញុំនេះមានចៅស្រីដែរប៉ុន្តែអានិង!

ក៖ ចាស!

គ៖ ហើយសុទ្ធតែហែងបើកតែទៅជិះឡានវានិងទៅ ទៅជិះឡានរបស់វាទៅខ្ចីឡានវាយកមកជិះចូលទៅគ្រាន់តែកំទេចអាដែងគ្រៀងវាហូបចុកបុកទំពារនិងពេញឡានវាចូលទៅដូចអាដែងនែ៎ធុងសំរាមអញ្ចឹងទៅហ្គា៎ហើយឡានមាននេះឯណាឡានវាសុទ្ធតែថ្លៃជាមមួយម៉ឺន!

ក៖ ចាស!

ខ៖ ហើយយកមកនំធំអាៗដែងអីនែ៎កាពិក៏នៅក្នុងនិងស្អុយបើគ្រាន់តែបើកឡាននិងទៅចង់ឆ្លក់ងាប់!

ក៖​ (សើច) អឺ...អ៊ុំអញ្ចឹងទាក់ទងជាមួយឪពុកម្ដាយរបស់អ៊ុំវិញតើគាត់កាលនិងប្រកបមុខរបរអ្វីដែរដើម្បីចិញ្ចឹងជីវិតអ៊ុំ?

ខ៖ អឺ...គាត់អត់មានធ្វិអីទេគាត់ចាស់ពីដើមនិងមានតែស្ទូងដកនិងឯងមានតែធ្វើស្រែចំការអីនិងគាត់ចាស់ពីដើមមានតែប៉ុណ្ណឹង!

ក៖​ ចាស! ហើយអឺ...គាត់ជាមនុស្សបែបណាដែរអ៊ុំ?

ខ៖ គាត់មិនមែនជាមនុស្សបែបណាទេគាត់ជាអ្នកធ្វើបុណ្យធ្វើទានដែរនិងគ្រាន់តែចាសពីដើមគាត់មិនបានដូចថាសប្បាយដូចក្មេងសាក្រោយនិងទេគាត់ពិបាកណាស់គាត់ដូចថាដូចខ្ញុំនិយាយប្រាប់គាត់ហូបក៏មិនបានឆ្ងាញ់ ហូបអត់បានឆ្ងាញ់ហើយក៏មានមុខងារដកស្ទូងជូនកាលកណ្ដាលៗអាធ្រាតនិងគាត់អត់មានបាននៅទេគាត់រវល់ដើរទៅរកត្រីរកអីនិងដើម្បីយកមកចិញ្ចឹមកូននិងគាត់ដើរដូចថាជួនកាលពោះចឹកក៏មាន!

ក៖ ចាស! អូ...!

ខ៖ ចាស់ៗពោះចឹកខ្លះអាច់ស្លាប់ណាស់អូន!

ក៖ អូយ...ព្រឺណាស់!

ខ៖ និងហើយខ្លះស្លាប់ដើររកត្រីដើម្បីយកមកចិញ្ចចឹមកូនទៅ!

គ៖​ មានពោះចឹកទៀតចឹកនៅក្រោយផ្ទះ!

ខ៖ ខ្លះទៀតលង់ទូកងាប់មាននិងអារួមអីអាលៃនិង!

ក៖ អ៊ឹម...

ខ៖​ ពស់ចឹកណាស់គាត់ដើរយប់កូនពស់មានកូនពស់វែកត្របូកចឹកងាប់ទៅ!

ក៖ អូ...

ខ៖ ខ្លះទៅវាលស្រែដើរជាន់វាចឹកងាប់ទៅ!

ក៖ អ៊ឹម...!

ខ៖ ចាស់ពីដើមគាត់មានអីមានតែស្លាប់និង!

ក៖ ចាស! ពីព្រោះអីកាលនិងសំបូរព្រៃណាស់!

ខ៖ ចាស! សំបូរព្រៃណាស់មិនដូចឥឡូវនិងទេ!

គ៖ កន្លែងនេះអីសាមុនសុទ្ធតែពស់និង!

ក៖ ចុះចំពោះជីដូនជីតារបស់អ៊ុំវិញអ៊ុំមាននៅចាំឈ្មោះរបស់ពួកគាត់ទេ?

ខ៖ អត់មានបានស្គាល់ទេកូនកាលនិងកើតមកអត់ទាន់គាត់ទេខ្ញុំនិនដឹងថាគាត់ស្លាប់ពីថ្ងៃណាមកទេអត់ទាន់តែនាមរបស់គាត់មានឈ្មោះ ទិត្យ អញ្ចឹងទៅចេះតែស្គាល់ឈ្មោះ​ សៅ អញ្ចឹងទៅចេះតែស្គាល់ទៅ!

ក៖ ចុះនិងជាជីដូនជីតាខាងម្ដាយឫក៏ខាងឪពុក?

ខ៖ និងជាឈ្មោះខាងឪពុកខាងម្ដាយខាងឪពុកនិងហើយខ្ញុំថាមិនដែលបានឃើញមុខរបស់ពួកគាត់ផងនិង!

ក៖ រឿងអីគេជាមួយគាត់ក៏អ៊ុំអត់ដឹងដែរន៎អ៊ុំ!

ខ៖ អត់មានដឹងទេ!

ក៖ ហើយសំរាប់គ្រុមគ្រួសាររបស់អ៊ុំកាលនិងអ៊ុំនៅខេត្តនិងមានរយះពេលបានប៉ុន្មានឆ្នាំដែរបាននៅយូរទេ?

ខ៖​ អ៊ឹម...ខ្ញុំនៅរាងយូរដែរនិងកូនខ្ញុំនៅតាំងពីរតូចមករហូតទល់មកដល់ខ្ញុំមានអាយុស៊ែសិបឆ្នាំជាងបានខ្ញុំមករស់នៅភ្នំពេញនិង!

ក៖ ចាស!​

ខ៖ ខ្ញុំមកនៅភ្នំពេញបាននាំកូននាំចៅមកធ្វើសំណង់និងមករកស៊ីនៅភ្នំពេញនិង!

ក៖ ចាស!

ខ៖ អត់មានធ្វើអីទេមានតែមកធ្វើសំណង់និង!

ក៖ ចាស!

ខ៖ ដល់ពេលដែរគ្រួសារនិងគាត់ស្លាប់ទៅហើយកូននិងខ្វិនទៅបានមកសុំលោកមកនៅឯវត្តនិង!

ក៖ ចាស!

ខ៖ គេយកមកអោយដាំបាយនៅវត្តនិង!

ក៖ អញ្ចឹងអឺ...ដូចជាសាច់ញាតិអីអស់និងអ៊ុំមានសាច់ញាតិក្រៅប្រទេសទេអ៊ុំ?

ខ៖ អត់មានទេកូន!

ក៖​ ចុះអឺ...អត់មានទេហ៎អ៊ុំ!

ខ៖ អត់មាន!

ក៖ អត់មានសូម្បីតែសាច់ញាតិបងប្អូនអីផ្សេងៗនិងក៏អត់មានដែរ?

ខ៖​ អត់មានទេខ្ញុំពួកខ្ញុំកំសត់ណាស់ខ្ញុំក្រជាងគេជាងឯងនិងកូនអើយ...!

ក៖ អ៊ឹម...ហើយចុះភាសាវិញអ៊ុំចេះភាសារខ្មែរយើងទេ?

ខ៖ អត់ៗតែអក្សរមិនដែលបានរៀនផងជំនាន់ប៉ុលពតមិនដែរអោយរៀនផងវាគ្មានចេះអីនិងផង!

ក៖​ចុះមុនប៉ុលពតនិងក៏អ៊ុំអត់ដែលបានទៅរៀនដែរ!

ខ៖ អត់នៅក្នុងជំនាន់ប៉ុលពតនិងគេប្រើយើងគ្រប់សព្វមិនបានរៀនអីហើយចាស់ៗពីដើមឆោតណាស់គ្មានបានពីណារៀនទេតែបើថាអ្នកណាចេះអក្សរខ្លាចធ្វើសំបុត្រអាដែងទៅប្រុសៗរកសង្សារ!

ក៖​ សរសេរទៅរកសង្សារ!

ខ៖ មិនដូចក្មេងឥឡូវនិងទេ​(សើច)!

ក៖ ខ្ញុំលឺយាយគាត់និយាយដែរ!

ខ៖ ចាស!

ក៖ កាលសម័យខាងគាត់និងគឺអត់បានរៀន!

ខ៖ គ្មានបានរៀនទេឆោតណាស់ណាកូន!

ក៖​ អ៊ឹម...

ខ៖ អត់ចេះអក្សរតែខ្ញុំមួយនិង!

ក៖ អូ...តែបើក្រៅពិនិងបងប្ងូនរបស់អ៊ុំគាត់ចេះទាំងអស់?

ខ៖​ បងប្អូនរបស់អ៊ុំគាត់ចេះខ្លះ!

ក៖ ចាស!

ខ៖ ស្រីៗពីរនាក់និងអត់បានចេះទេ!

ក៖ ចាសអ៊ុំ! អញ្ចឹងអ៊ុំមានមិត្តភ័ក្កដែរឫទេអ៊ុំ?

ខ៖ ខ្ញុំគ្មានមិត្តភ័ក្កនិងគេទេខ្ញុំមិនសូវជាអ្នកដើរលេងនិងគេផង!

ក៖​ អ៊ឹម...ចាស! ហើយអ៊ុំអញ្ចឹងអ៊ុំជាអ្នកធ្វើស្រែចំការត្រូវទេអ៊ុំ?

ខ៖​ ចាស! ខ្ញុំធ្វើស្រែមានចំការទេមានតែស្រែនិងស្រុកខ្ញុំ!

ក៖​ ចាស! ហើយការធ្វើស្រែចំការកាលនិងឪពុកម្ដាយរបស់អ៊ុំគឺគាត់ជាអ្នកកសិករអញ្ចឹងមានធ្វើស្រែដែរន៎អ៊ុំ!

ខ៖ ចាស!

ក៖​​ អញ្ចឹងអឺ...អាពេលនិងជីវិតរបស់អ៊ុំបានធ្វើការអីគេខ្លះនៅក្នុងជីវិតពីមុនមកណាស់តាំងពីរអឺ...ដែលៗអ៊ុំបានធ្លាប់ធ្វើការរកកំរៃណាស់សំរាប់ចិញ្ចឹមជីវិតអ៊ុំមានបានធ្វើការងារអីគេខ្លះដែរ!

ខ៖ ខ្ញុំមានៗបានធ្វើការងារអីទេដូចខ្ញុំនិយាយថាពេលខ្ញុំកើតមកបានទាន់ទេប៉ុលពតនិង!

ក៖ ចាស! តាំងពីដាច់ប៉ុលពតមកអញ្ចឹងទៅ!

ខ៖ និងហើយកើតទាន់តែប៉ុលពតវាអោយខ្ញុំដើរស្ទូងដើរដកដើរភ្ជូរដើររាស់និងខ្ញុំដឹង!

ក៖​ ចាស!

ខ៖ ហើយមកបែកពីប៉ុលពតមកខ្ញុំមករស់នៅភ្នំពេញតែម្ដង!

ក៖​ តែអត់ធ្វើអីទេអ៊ុំហ៎?

ខ៖ ខ្ញុំមកភ្នំពេញមកធ្វើជាកម្មករសំណង់!

ក៖ ចាស! អញ្ចឹងធ្វើតែមួយនិងទេអ៊ុំហ៎?

ខ៖​ ធ្វើតែមួយនិងទេខ្ញុំមានទៅធ្វើអី!

ក៖ កាលនិងអ៊ុំគេអោយអ៊ុំប៉ុន្មានដែរកម្មករសំណង់អ៊ុំ?

ខ៖ កម្មករសំណង់និងខ្ញុំធ្វើតាំងពីនៅប្រាំរយរៀលលុយខ្មែរឯនោះរួចគេចាយលុយនិងក្រដាសមួយរៀលក្រដាស់ប្រាំកាក់មួយកាក់និងខ្ញុំធ្វើយូរយើង!

ក៖ អ៊ឹម...ចាស​! តែអ៊ុំស្រីអញ្ចឹងធ្វើការសំណង់ភ្នែកអីដែរ?

ខ៖ ខ្ញុំធ្វើសំណង់ធ្វើៗទៅចេះទៅធ្វើជាង!

ក៖ អ៊ឺស...ហឹស...អញ្ចឹងអ៊ុំចេះធ្វើជាងបូកផ្ទះបូកអីនិងធ្វើទៅទាំអស់តែម្ដង!

ខ៖ ចាស!

ក៖​ អូ...ពូកែណាស់អ៊ុំដោយសារតែការងារជាអ្នកបង្រៀនយើងហើយនិងណាស់អ៊ុំ!

ខ៖ ចាស! ចេះទៅជា ជាងដូចជាលាបភិតត្រូលភិតអីអស់និង ចងដែកចងអីនិងធ្វើជាកម្មករគេនិងទៅធ្វើជាកម្មករគេម៉ៅផ្ទះគេនិង!

ក៖ អ៊ឹម...ចាស! ចុះធ្វើការងារនិងវាបានយូរឆ្នាំដែរនិងបានអ៊ុំឈប់!

ខ៖ ចាស!

ក៖ ចាស! អញ្ចឹងអឺ...ការងារនិងវាអាចជួយអោយអ៊ុំយ៉ាងម៉េចខ្លះដែរទៅអ៊ុំ?

ខ៖ វាមានយ៉ាងម៉េចទេកូនអើយ...វាគ្រាន់តែបានធ្វើការងារសំណង់និងគ្រាន់តែបានចិញ្ចឹមមួយកែៗនិង ហើយណាមួយយើងជួលផ្ទះគេនៅណាមួយយើងឯណាលុយទឹកលុយភ្លើងណាមួយទិញម្ហូបហើយបើម៉ៅ យើងម៉ៅខាតអញ្ចឹងទៅវាខាតយើងរកលុយសងគេវិញអញ្ចឹងទៅអត់មានទេរឿងសំណង់មានតែមុខថាធ្វើទេអត់មានថាសល់ទេ!

ក៖ អ៊ឹម...ចាសអ៊ុំ! ហើយ...អឺ...អញ្ចឹងាលនិងពិបាកខ្លាំងទេអ៊ុំការធ្វើការងារសំណង់?

ខ៖​ អ៊ឹម...ពិបាកណាស់កូនអើយ...ចេះតែទ្រាំទ្រទៅយើងជួលផ្ទះគេរស់នៅ!

ក៖ អ៊ឹម...ហើយអ៊ុំកាលនិងអ៊ុំដូចជាធ្លាប់មានក្ដីស្រមៃទេថាអ៊ុំចង់ធ្វើអីគេអ៊ុំពេលធំឡើង?

ខ៖​ អត់មានទេពីប្រោះយើងអត់ៗចេះអក្សរ!

ក៖​ ចាស! អញ្ចឹងអ៊ុំអត់មានគំរោងការក្នុងពេលអនាគត់អីទៀតទេហ៎អ៊ុំ?

ខ៖ អត់មានទេ!

ក៖ ចាស!

ខ៖ ចំណាស់នេះហើយលែងមានចង់បានដឹងអីហើយពីព្រោះចំណាស់និងហើយមានតែនៅវត្តយកតែបុណ្យកុសល់ទេហើយមកចូលដាំបាយអោយលោកនិងក៏គ្មានស៊ីប្រាក់ខែលោកណាដែល!

ក៖​​​ អឹម...

ក៖ ជួយតែដាំបាយអោយលោកយកតែបាយហូបទេ!

ខ៖ អ៊ឹម...អញ្ចឹងតាំងពីក្មេងរហួតមកដល់ឥលូវនិងជីវិតរបស់អ៊ុំមានការផ្លាសប្ដូអីគេខ្លះដែរ?

ខ៖ អត់ផងកូន!

ក៖ ដូចជាមានការ​វិវត្តន៍និងមានការផ្លាសប្ដូរអីនិងមានទេអ៊ុំ?

ខ៖ អត់មានផង!

ក៖ ចាស! ហើយអ៊ុំចូរចិត្តមុខម្ហូបអីគេដែរអ៊ុំ?

ខ៖ ម្ហូបៗបើយើងធ្វើនៅក្នុងឯវត្តនិងស្រេចតែលោកនិងស្រេចតែម្ចាស់វេនរបស់គេនិងនៀកគេអោយធ្វើអីម្ហូបអីគេអោយធ្វើដូចជាស្លម្ជូរនិងសម្លរកកូរសម្លរប្រហើយឆាអាំងអីអស់និងម្ហូបខ្មែរមានតែប៉ុណ្ណឹងកូនគ្មានម្ហូបអីនិងផង!

ក៖ ចាស! ប៉ុន្តែអ៊ុំដូចជាអ៊ុំចូលចិត្តម្ហូបដោយខ្លួនឯងនិងណាស់មានចូរចិត្តម្ហូបអីទេ?

ខ៖ ខ្ញុំធម្មតាអត់មានចង់ម្ហូបអីធម្មតា!

ក៖​ ចាស! ហើយសំរាប់កាលនៅពីក្មេងង៊ុំចូរចិត្តលេងល្បែងអីគេដែរអ៊ុំ?

ខ៖ អត់ពីព្រោះខ្ញុំអត់សូវដើរលេងនិងគេទេ!

ក៖ ចាសអ៊ុំ!

ខ៖ មិនបានដើរទៅណានិងគេខ្លះផង!

ក៖ ហើយសមាជិកក្នុងក្រុមគ្រួសាររបស់អ៊ុំអីនិងគាត់មាននរណាគេចេះលេងឧប្បករណ៍ភ្លេងដេរឫទេ?

ខ៖ អត់ផងខ្ញុំ!

ក៖ ចុះអ៊ុំមានបានចងចាំផ្ទះរបស់អ៊ុំកាលពីសម័យមុននិងរហូតមកដល់ឥឡូវនិងយ៉ាងម៉េចដែរអ៊ុំ?

ខ៖ អ៊ឹម...ខ្ញុំផ្ទះរបស់ខ្ញុំគេយកទៅអស់ហើយ ខ្ញុំមករស់នៅភ្នំពេញគេយកដីយកស្រែអស់ហើយនៅតែនេះគ្មានសល់អីទេសព្វថ្ងៃនេះគ្មានដីគ្មានផ្ទះអីនិងគេទេចូលមកនៅវត្តនិងគេថាខ្ញុំងាប់បាត់ហើយគេយកដីភូមិដីស្រែអីអស់និងរលីង!

ក៖ អ៊ុំអត់ដេរទៅមើលទេឥឡូវនិង?

ខ៖ ទៅដែរតែគេថាអត់ដឹងសួរគេដែរតែគេថាអត់ដឹង!

ក៖ អ៎...តែដីនិងមានប្លង់ទេអ៊ុំ?

ខ៖ អត់ទេកាលជំនាន់បែកពីប៉ុលពតមកគេចែកអោយនិងអត់ទាន់មានប្លង់ទេអត់ទាន់មានប្លង់ទេដីរបស់ខ្ញុំនៅចុងៗភូមិនិងដីភូមិដីអីនិងនៅក្បែរៗនិង!

ក៖ ហើយទាក់ទងនិងឥឡូវនិងអ៊ុំមានការជឿទៅលើសានាព្រះពុទ្ធជាពុទ្ធសាសនា!

ខ៖ ខ្ញុំអាស្រ័យក្នុងវត្តនិងងគឺជាព្រះពុទ្ធសាសនា!

ក៖ ហើយអឺ...អ៊ុំធ្វើការងារអ្វីខ្លះនៅក្នុងវត្តនិង?

ខ៖ ធ្វើការងារអីដាំតែបាយប្រគេនលោកនិងលាងចានអោយលោកនិង!

ក៖ ​ចាស! អញ្ចឹងទៅបានហូបមួយពេលៗអញ្ចឹងទៅន៎អ៊ុំ!

ខ៖ ចាស!

ក៖​ តែដល់ពេលអញ្ចឹងទៅអ៊ុំកាន់ព្រះពុទ្ធសាសនា ហើយហេតុអ្វីបានជាអ៊ុំសំរេចចិត្តកាន់សាសនាព្រះពុទ្ធអញ្ចឹងទៅអ៊ុំ?

ខ៖ ចាស??

ក៖ មូលហេតុអ្វីដែរបានជាអ៊ុំកាន់សាសនាព្រះពុទ្ធ?

ខ៖ មិនមានមូលហេតុអ្វីទេពីព្រោះដូនតារបស់ខ្ញុំពីដើមមកកឺអញ្ចឹង!

ក៖​ អ៎...អញ្ចឹងសាសនាព្រះពុទ្ធបានជះឥទ្ធិពលអីគេខ្លះទៅលើជីវិតរបស់អ៊ុំ?

ខ៖ គ្មាននេះទេពីព្រោះខ្ញុំជឿជាក់ដោយសារខ្ញុំសព្វថ្ងៃនិងជឿជាក់ទៅលើសាសនាព្រះពុទ្ធនិងដែរជឿជាក់ត្រង់ថាយើងធ្វើល្អយើងនៅក្នុងវត្តអោយព្រះសង្ឃខ្ញុំអត់ដែរឈឺផងអត់ដែរឈឺអីផង!

ក៖ និងហើយអ៊ុំអឺ...បងប្អូនក្រួសាររបស់អ៊ុំគាត់កាន់ព្រះពុទ្ធសាសនាទាំងអស់គ្នា!

ខ៖ ចាស!

ក៖ ចាស! ហើយបុណ្យអីគេខ្លះដែរដែលអឺ...ជាប់ទាក់ទងជាមួយនិងព្រះពុទ្ធសាសនាដែរក្រុមគ្រួសាររបស់អ៊ុំគាត់តែងតែប្រព្រឹត្ត?

ខ៖​ សាសនាព្រះពុទ្ធមានអីមានតែខែបុណ្យៗទានយើងនិងមានតែខែភ្ជុំបិណ្ឌចូលលឆ្នាំខ្មែរអញ្ចឹងមានតែប៉ូណ្ណឹងមានស្អី!

ក៖ អ៊ឹម...

ខ៖ ធ្វើបូណ្យផ្កាធ្វើបុណ្យកឋិននិងព្រះពុទ្ធហើយ!

ក៖ ចាសអ៊ុំ! អញ្ចឹងសរុមមកអ៊ុំបញ្ហាក្នុងជីវិតរបស់អ៊ុំវិញ តើអ៊ុំអាចប្រាប់ខ្ញុំបានទេថាអ៊ុំមានការជួបបញ្ហាជីវិតអីគេខ្លះដែរតាំងពីតូចរហូតមកដល់ឥឡូវនិង?

ខ៖ ជីវិតរបស់ខ្ញុំវាកំសត់ណាស់កូនអើយកើយមកវាចំតែ កើតមកវាចំតែប៉ុលពតវាគ្មានបានសប្បាយដូចគេក្មេងៗសារក្រោយនិងទេ គ្រាន់តែខ្ញុំបានធូរជាងម៉ែឪរបស់ខ្ញុំបន្ដិចកាលម៉ែឪខ្ញុំនៅគាត់នៅតែខោអាវរបស់គាត់មិនបានស្លៀកពាក់ល្អផងគាត់មិនបានស្លៀកពាក់ខោអាវល្អផងមានស្លៀកតែអារហែករហុយហើយមកខ្ញុំសព្វថ្ងៃនិងក៏វាមមិនបានដូចគេក្មេងសាក្រោយនិងដែរគ្រាន់តែថាពាក់កណ្ដាលគេ!

ក៖ ចាស!

ខ៖ រលស៊ីបានមយយគែៗនៅក្នុងវត្តនិងអត់មានបានអីដូចគេ!

ក៖ ចាស! ហើយអញ្ចឹងអ៊ុំបទពិសោធន៍ល្អៗនៅក្នុងជីវិតអ៊ុំវិញ​តើមានដែរឫទេរឿងដែលធ្វើអោយអ៊ុំសប្បាយចិត្តណាស់!

ខ៖​ អត់មានអីទេកូនពីព្រោះវាអត់ទៅណារួចនិងគេខ្លះផង!

ក៖ អ៊ឹម...ចុះអញ្ចឹងជាចុងក្រោយអ៊ុំមានពាក្យពេចន៍អ្វីដើម្បីផ្ដែផ្ដាំដល់កូនចៅក្មេងជំនាន់ក្រោយដែលគេបានស្ដាប់សំលេងរបស់អ៊ុំ!

ខ៖ ខ្ញុំសូមថ្លៃអំណ៎អរគុណពីកូនដែរបានសម្ភាសន៍និងកូនសូមអោយកូនកុំមានការភ្លេចការចងចាំពីសាសនាយើងទាំងអស់និង!

ក៖ ចាស!

ខ៖ ពីព្រោះខ្ញុំអត់មានអីទេមានតែប៉ុណ្ណឹងទេចាស សូមចប់!

ក៖ ចាស! អរគុណអ៊ុំសំរាប់ថ្ងៃនេះដែរបានអោយការសម្ភាសន៍មួយនេះហើយនិងអឺ...ជូនពរអ៊ុំដែរហើយនិងអឺ...បងប្អូនអីនិងទាំងអស់គ្នាអោយគាត់មានសុភមង្គល់និងមាននៅសុខដុមរម្យនាទាំងអស់គ្នាណាអ៊ុំ!

ខ៖ ចាស!